
การยื่นแบบแสดงรายการเพื่อชำระภาษีท้องถิ่น  ประจำปี พ.ศ.2559

              ยื่นแบบและรับชำระภายใน                    ยื่นแบบและรับชำระภายใน                 ยื่นแบบและรับชำระภายใน
             มกราคม – กุมภาพันธ์                              มกราคม – มีนาคม                              มกราคม – เมษายน
สามารถ ติดต่อได้ ณ กองคลังองค์การบริหารส่วนตำบลท่าดี ในวันเวลาราชการ โทร. .75-391195, 075-374514
 รายละเอียดเกี่ยวกับการชำระภาษีท้องถิ่น
 ภาษีโรงเรือนและที่ดิน  

เป็นภาษีที่จัดเก็บจากโรงเรือนกับที่ดินซึ่งใช้ต่อเนื่องกับโรงเรือนนั้นๆ  และสิ่งปลูกสร้างอื่นๆ กับที่ดินซึ่งใช้ต่อเนื่องกับสิ่งปลูกสร้างนั้นๆ  
ขั้นตอนการชำระภาษีโรงเรือนและที่ดิน
(  การยื่นแสดงรายการเพื่อเสียภาษี ผู้รับประเมิน (เจ้าของทรัพย์สิน) จะต้องยื่นแบบ ภ.ร.ด.2  ภายในวันที่  28  กุมภาพันธ์  ของทุกปี 
(  การชำระเงิน  และเมื่อเจ้าของทรัพย์สินได้รับใบแจ้งการประเมินค่าภาษี (ภ.ร.ด.8) แล้วจะต้องชำระค่าภาษี ภายใน 30 วัน นับถัดจากวันที่ได้รับแจ้ง  กรณีที่ผู้รับการประเมินไม่พอใจในการประเมินค่าภาษีให้ยื่นคำร้องขอให้พิจารณาประเมินใหม่ภายใน 15 วัน นับแต่วันที่ได้รับแจ้งการประเมินภาษี  ผู้ใดละเลยไม่ยื่นแบบแสดงรายการเพื่อเสียภาษีภายในกำหนดมีความผิดต้องระวางโทษปรับไม่เกิน 200 บาท    
 (  ผู้เสียภาษีจะต้องเสียภาษีในอัตราร้อยละ 12.5 ของค่ารายปี
 ภาษีป้าย

เป็นภาษีที่จัดเก็บจาก ป้ายอันหมายถึงป้ายแสดง ชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้หรือโฆษณาการค้าหรือกิจการอื่น เพื่อหารายได้ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษรภาพ หรือ เครื่องหมายที่เขียนแกะสลักจารึกหรือให้ปรากฏด้วยวิธีอื่น
ขั้นตอนการชำระภาษีป้าย
· การยื่นแสดงรายการเพื่อเสียภาษี ผู้เป็นเจ้าของป้ายจะต้องยื่นแบบแสดงรายการป้าย ภายในวันที่ 31 มีนาคม ของทุกปี  กรณีที่ติดตั้งป้ายใหม่ จะต้องยื่นแบบแสดงรายการป้ายภายใน 15 วันนับแต่วันที่ติดตั้งใหม่
       (  การชำระเงิน  ผู้เป็นเจ้าของป้ายต้องชำระค่าภาษีภายใน 15 วัน นับแต่วันที่ได้รับแจ้งการประเมิน หรือจะชำระภาษีในวันที่ยื่นแบบเลยก็ได้    
       (  ผู้เสียภาษีจะต้องเสียภาษีตามอัตราค่าภาษีป้าย ดังนี้

  ป้ายประเภทที่ 1  หมายถึง ป้ายที่มีอักษรไทยล้วนให้คิดอัตรา 3 บาท ต่อ 500 ตารางเซนติเมตร
ป้ายประเภทที่ 2  หมายถึง  ป้ายที่มีอักษรไทยปนอักษรต่างประเทศ หรือปนภาพหรือเครื่องหมายอื่น ให้คิดอัตรา 20 บาท ต่อ 500 ตารางเซนติเมตร
ป้ายประเภทที่ 3 หมายถึง ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่ และ ป้ายที่ไม่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ ให้คิดอัตรา 40 บาท ต่อ 500 ตารางเซนติเมตร
     (  เมื่อคำนวณพื้นที่ของป้ายแล้วถ้ามีอัตราค่าภาษีต่ำกว่าป้ายละ 200 บาท ให้เสียภาษีป้ายละ 200 บาท 

 
ภาษีบำรุงท้องที่

เนื่องจากปี พ.ศ.2553 เป็นปีครบรอบสำรวจภาษีบำรุงท้องที่ใหม่  ผู้มีที่ดินในเขตของ อบต.ท่าดี  จะต้องยื่นเอกสารเพื่อทำการประเมินใหม่ดังนี้
1.  สำเนาเอกสารสิทธิ์ที่ดิน เช่น โฉนด, นส.3, นค.ฯลฯ ถ่ายสำเนาด้านหน้า-หลัง
2.   สำเนาทะเบียนบ้านและสำเนาบัตรประชาชน

โดยยื่นเอกสารการสำรวจที่ดินได้ที่ สำนักงานองค์การบริหารส่วนตำบลท่าดี หรือตามสถานที่ที่กำหนด  ตั้งแต่วันนี้ถึงวันที่  31 ธันวาคม  2558  โดยผู้มีหน้าที่เสียภาษีจะต้องชำระเงินค่าภาษีบำรุงท้องที่ภายใน วันที่ 30 เมษายน  ของทุกปี

